Blua-flava arao

**Blua-flava arao** aŭ **blua-ora arao** (*Ara ararauna*) estas granda sudamerika papago el tribo *Arini*, membro de neotropisa grupo de papagoj konataj kiel araoj. 

Ĝi havas plumaron kun bluaj supraj partoj kaj oranĝece flavaj malsupraj partoj. En naturo la papagoj troveblas en sudamerikaj arbaroj, arbustejoj kaj savanoj. 

Blu-flavaj araoj ankaŭ estas tre popularaj en birdobredada kulturo kaj kiel dombirdoj pro sia bela aspekto, inteligenteco, eblo reprodukti homan parolon kaj amikemo al homoj.

## Priskribo 
[eta|maldekstra|Dumfluge en [Birdoparko Jurong en Singapuro, montrante la distingajn brilajn orkolorajn ĉefplumojn.]]

Blu-flavaj araoj estas tre grandaj birdoj inter 76 kaj 86&nbsp;cm longaj kaj pezaj ĝis 1.5&nbsp;kg, kio metas ilin inter la plej grandaj papagoj. Ili havas tre brilan aspekton kun plumaro hele blua sur la dorso kaj supraj partoj de la flugiloj, iom pli malhele blua sur la malantaŭaj partoj de la kolo kaj de la kapo, limekolora ĝis verdece flava sur la frunto kaj oranĝece flava sur la ventro kaj malsupraj partoj de la flugiloj, inklude ĉefplumojn. Iliaj dikaj kaj grandaj bekoj estas pure nigraj kaj same iliaj ungegoj, kaj la piedoj estas grizaj. Plumoj sub la beko kaj sur antaŭa parto de la kolo ankaŭ estas nigraj. Vangoj estas plejparte kalvaj kun pure blanka haŭto, sur kiu malgrandaj nigraj plumoj formas karakterajn striojn ĉirkaŭ la okuloj. Irisoj estas tre malhele flavaj aŭ arĝentece grizaj. 

Kolorado havas ioman variecon inter diversaj populacioj, ekzemple birdoj de Trinidado kaj Tobago havas pli oranĝkolorajn, eĉ iom brunecajn malsuprajn plumojn.

En naturo blu-flavaj araoj vivas averaĝe 30–35 jarojn kaj iĝas sekse fekundaj post 3–6 jaroj. Ili uzas siajn fortajn bekojn por diskraki nuksojn aŭ por grimpi de branĉo al branĉo. kaj en sud-eosta parto de Florido.

## Konserva statuso 
La ekzisto de blu-flavaj araoj estas minacata en Paragvajo, sed en aliaj partoj de ĝia sudamerika arealo la specio estas sufiĉe kutima kaj la populacioj ŝajnas stabilaj. Do, BirdLife International listigas la specion kiel malplej zorgiga.

## Birdobredado 
Blu-flavaj araoj estas tre popularaj inter birdobredistoj kaj birdoposedantoj pro sia belo, inteligento kaj ĝenerale amikema konduto. Tamen, ili ne estas tre "facilaj" dombirdoj. Unue, ili estas tre grandaj kaj bezonas grandan spacon por flugi. 

Organizaĵo de papagobredistoj *World Parrot Trust* rekomendas ke la ejo por blua-flava arao estu almenaŭ 15&nbsp;m longa. Krome, la araoj bezonas ekzerci siajn bekojn kaj normale ronĝas kaj disŝiras diversajn objektojn de sia medio, inkluzive meblon kaj doman aparataron se la birdo loĝas en homa loĝejo. Ili ankaŭ estas tre bruemaj kaj laŭte krias kiam ili bezonas atenton aŭ komunikiĝon kun homoj.

En kaptiteco, kun bona dieto, ekzerco kaj adekvata veterinara flegado blu-flavaj araoj povas vivi ĝis 60 jaroj aŭ pli. Do, birdoposedantoj devas konsideri, ke la birdo povas probable postvivi sian posedanton.

## Bildaro 

File:Ara ararauna qtl3.jpg|Detala aspekto de la kapo. Birdoparko Vogelburg, Weilrod, Germanio
File:Ara-ararauna.jpg|Du blua-flavaj araoj montrantaj siajn brilajn kolorojn. Birdoparko Jurong, Singapuro.
File:Ara ararauna -Zoo de Pont-Scorff, Morbihan, France-8a (2).jpg|Fluganta arao. Bestoĝardeno de Pont-Scorff, Morbihan, Francio
File:Schläfrige Gelbbrustaras (sleepy Blue-and-yellow Macaws) Weltvogelpark Walsrode 2010.jpg|Dormema paro de araoj. Weltvogelpark Walsrode, Walsrode, Germanio
File:Blue and Gold Macaw skeleton.jpg|Skeleto de blua-flava arao. Muzeo de Osteologio, Oklahomurbo, Usono
File:Ara ararauna qtl1.jpg|Sola arao en Weltvogelpark Walsrode, Germanio
File:Parrot (macaw).jpg|Arao en krokodila farmo. Florido, Usono
File: Ara ararauna - Blue and Yellow Macaw.webm|Videeto pri paro de blua-flavaj araoj

## Referencoj 
Kategorio:Papagoj
Kategorio:Birdoj de Sudameriko
Kategorio:Birdoj de Venezuelo